《雪》
宋代·洪刍

撩人縢六索题诗，赖有支郎为解围。永夜祇宜燋兔好，彤云不见织乌飞。

少林未许齐腰立，青女无端接手归。想得庐山幽绝处，洒林压竹更增辉。

作者简介：宋洪州南昌人，字驹父。洪朋弟。哲宗绍圣元年进士。放意江湖，不求闻达。徽宗崇宁中坐元符上书邪等，降官监汀州酒税，入党籍。钦宗靖康中为谏议大夫。汴京失守，坐为金人括财，流沙门岛卒。有《老圃集》、《香谱》。